Al Vèrn

Al Vèrnhttps://web.archive.org/web/20160811040840/http://communes-oc.cg24.fr/cantons/monpazier/VERGT-DE-BIRON.htm (Vergt-de-Biron en francés) es una comuna d'Occitània, dins la region istorica de Perigòrd, administrada per lo departament de Dordonha de la region de Novèla Aquitània, ancianament d'Aquitània.

Geografia
vignette|upright=1.8|centre|Comunas a l'entorn.

Perimètre del territòri

Toponimia
Al Vèrn
Las fòrmas ancianas son Sanctus Petrus de Auver, en 1053, Le Vert de Biron, en 1791
Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 421. La prononciacion es [ɒl’βɛr] . Dauzat e Rostaing, Tanet e Hordé interprètan Auver del sègle XI coma compausat de l'article contractat au (= al, a lo) e lo quite site de las comunas de Dordonha pensa que Vèrn ven del nom de l'aubre Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 693. Mas aquel article contractat es encara al al sègle XXI e aviá pas de rason de prene una fòrma evolucionada al sègle XI. De mai, l'n finala de vèrn manca. Lo nom es estat atirat per al e per vèrn, aquò's aquò que cal escriure. Notem qu'un vèrn pòt pas èsser un aubre remarquable e que lo luèc es en situacion dominanta, pas umida donc. Per de las rasons foneticas, Auver representa pas tanpauc Arvernus, « Arvèrne, Auvernhat », nimai viridis, « verd ». Lo nom es enigmatic (gallés au, « luènh, separat » + uer(o), « super »; mas aquò fai pas sens; uiros, « òme », pas mai).

Bertis
Bertins ? Los Bertins ? Bertin, nom d'origina germanica.

Sent Sarnin
La fòrma del nom es probabla. Sent Sarnin pòrta lo nom de l'avesque de Tolosa, Saturninu(m), martirizat en 257. Las referéncias son per d'autres Sent/Sant Sarnin Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 591, a St-CerninBénédicte Boyrie-Fénié, Dictionnaire toponymique des communes Lot et Garonne, ed. CAIRN, Pau, 2012, p. 257.

 Istòria 

 En 1827, las comunas d'Al Vèrn, de Bertis-de-Biron, Saint-Michel-de-Biron e Saint-Cernin-de-Biron fuguèron annexadas a Biron. En 1840, la comuna d'Al Vèrn fuguèt restablida e recobrèt Bertis e Saint-Cernin http://cassini.ehess.fr/cassini/fr/html/fiche.php?select_resultat=39411. Bertis es al sud de la comuna e Sent Sarnin al nòrd-èst.

 Administracion 

 Abans la refòrma cantonala de 2014, aplicada en 2015, la comuna èra del canton de Montpasièr; es adara del canton de La Linda.

 Demografia 

Demografia Sent Sarnin

 Las donadas de la drecha del grafic, plaçadas automaticament, son las de la comuna entièra d'Al Vèrn.

Demografia Bertis

 Las donadas de la drecha del grafic, plaçadas automaticament, son las de la comuna entièra d'Al Vèrn.

 Luècs e monuments 
Coma la comuna es formada de tres ancianas parròquias (e comunas), i a tres glèisas :
 la glèisa de Sent Pèire, al Vèrn, d'origina romanica, mas completament modificada al sègle XIX;
 la glèisa o capèla de Saint Sarnin a Sent Sarnin, del sègle XII emb un cloquièr-mur e un portal del sègle XV;
 la glèisa de Sent Joan Baptista, a Bertis, romanica emb un cloquièr-mur e un portal del sègle XIV Jean-Pierre Verdon, Les églises romanes du Monpaziérois, Groupe archéologique de Monpazier - .

Personalitats ligadas emb la comuna
Veire tanben
 Comunas de Dordonha

Ligams extèrnes

Nòtas

Categoria:Comuna de Dordonha
Categoria:Comuna de Perigòrd